బస్తిపాటి నాగరాజు పంచలింగాల

బస్తిపాటి నాగరాజు పంచలింగాల భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ  ఎన్నికలలో కర్నూలు నియోజకవర్గం నుండి తొలిసారి ఎంపీగా లోక్‌సభకు ఎన్నికయ్యాడు.
రాజకీయ జీవితం
బస్తిపాటి నాగరాజు పంచలింగాల తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2021లో జరిగిన స్థానిక సంస్థల ఎన్నికలలో పంచలింగాల నుండి ఎంపీటీసీ ఎన్నికై,  2024లో జరిగిన లోక్‌సభ ఎన్నికలలో కర్నూలు లోక్‌సభ నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వై.యస్.ఆర్. కాంగ్రెస్ పార్టీ  అభ్యర్థి బి.వై. రామయ్యపై 1,11,298 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. ఆయన 6,58,914 ఓట్లతో విజేతగా నిలవగా, బి.వై. రామయ్య 5,47,616 ఓట్లతో రెండో స్థానంలో నిలిచాడు. 

బస్తిపాటి నాగరాజు నుండి పార్లమెంట్‌లో 2024 సెప్టెంబర్ 26 నుండి  వినియోగదారుల వ్యవహారాలు, ఆహారం, ప్రజా పంపిణీ కమిటీ సభ్యుడిగా, 2025 ఫిబ్రవరి 24 నుండి పిటిషన్లపై  కమిటీ సభ్యుడిగా ఉన్నాడు.

మూలాలు 

వర్గం:తెలుగుదేశం పార్టీ రాజకీయ నాయకులు
వర్గం:లోక్‌సభ సభ్యులు
వర్గం:2024లో లోక్‌సభకు ఎన్నికైన సభ్యులు
వర్గం:18వ లోక్‌సభ సభ్యులు